Parmas
Parmas on kuivade viljavihkude kogum. Vilja käsitsi lõikamisel seoti see vihku kohe lõikamise ajal, v.a. hommikul kastega lõigatu, mil lasti kuivada õhtuni. Vihud köideti kokku kõrtest keeratud sidemetega ning pandi 4–10 kaupa kokku või üksteise peale hunnikusse, mida nimetati parmas. Samal päeval laoti vihud parmastest hakki, napra või auna. Mõnel pool nimetati parmaseks ka süle- või hangutäit sidumata suvivilja.